Kim Mortensen (S), 2006-12-06:
Spørgsmålet handler jo om en af de ting, der i hvert fald i pressen er meget omtalt, nemlig salget af Scandlines, som staten har halvdelen af aktierne i i samarbejde med Deutsche Bahn.
Og der skal ikke herske nogen tvivl om, at Fanø Overfarten i Scandlines' regnskab jo kun er en meget lille brik, og det vil det naturligvis være i endnu mindre omfang, hvis det bliver en af de store kapitalfonde, der går ind og overtager og køber Scandlines.
Men for Fanø som lokalsamfund har Fanø Overfarten en vital betydning.
Derfor har Fanø Kommune selvfølgelig været meget optaget af, om der skulle være et salg på vej.
Det var de allerede i 2002, hvor den nuværende transportministers partifælle, Kjeld Nielsen, holdt et møde med trafikministeren og der fik at vide, at der ikke var planer om et salg, og at hvis der var planer om et kommende salg, ville ministeren selvfølgelig inddrage Fanø Kommune.
Skal det forstås på den måde, at ministeren ikke har samme opfattelse som byrådet på Fanø, som daværende borgmester og partifælle til ministeren Kjeld Nielsen og som den nuværende borgmester, Erik Nørreby, har, nemlig at ministeren har givet tilsagn om, at i tilfælde af, at et salg måtte komme på tale, vil ministeriet og ministeren aktivt tage kontakt til Fanø Kommune?
Det er fortsat min holdning, at man ikke vilkårligt skal frasælge dele af rederiet, og aktionærerne er da også enige om at sælge rederiet samlet.
Det er både i virksomhedens, i medarbejdernes og i kundernes interesse.
Hvis der var planer om at sælge Scandlines Sydfynske A/S separat, kunne jeg bedre forstå Fanø Kommunes ønske om at blive særskilt orienteret.
Dertil kommer, at begge de resterende bydere har udtalt sig – det er meget vigtigt – meget positivt om de danske indenlandske ruter og ser disse som en interessant aktivitet i Scandlines.
Jeg vil heller ikke undlade at gøre opmærksom på, at samarbejdsaftalen mellem Scandlines Sydfynske A/S og Fanø Byråd er en rigtig fornuftig aftale.
På mit møde i 2002 med tidligere borgmester Kjeld Nielsen udtrykte han absolut tilfredshed med aftalens indhold.
Jeg kan tilføje, at når man læser spørgsmålet, skulle man næsten tro, at planerne om at sælge Scandlines har været igennem et stort hemmelighedskræmmeri.
Det kan man vist ikke sige.
Som hr. Kim Mortensen sagde indledningsvis, omtales det i aviserne stort set hver dag.
Kan ministeren ikke forstå – hvis man skulle prøve at oversætte de her mange ord – at på Fanø har man efter mødet i 2002 siddet tilbage med en opfattelse af, at hvis et salg af Fanø Overfarten kom på tale, ville ministeriet henvende sig til Fanø, og at den omtale, der er i aviserne om et samlet salg af Scandlines, herunder at Fanø Overfarten nu bliver sat til salg, på Fanø må opfattes, som om Fanøfærgen også er en del af det samlede salg?
Men for nu at afslutte den her efter min mening lidt uheldige debat – for den bygger på mistillid til hinanden, og det har jeg sjældent set der kommer noget godt ud af – har jeg bedt vores selskabsdirektør i Transport- og Energiministeriet, Michael Birch, om atter at invitere Fanøs borgmester over til et møde med mig, så hurtigt som vi overhovedet kan finde plads i vores kalendere, det er jo en travl tid for os alle, for at få afklaret tingene.
For jeg kan ikke se noget formål i, at vi bliver ved med at stå og tale til hinanden gennem en masse andre parter.
Så må jeg dog sige til sidst, at den efterfølgende borgmester, som sidder der nu, havde jeg jo et møde med for omkring et års tid siden, som han udtrykte meget stor tilfredshed med.
Derfor er jeg endnu mere forundret over sagen.
Nærmere bestemt den 22. maj eller nærmere bestemt i juni 2005, altså ca. 3 år efter det første møde, hvor der var blevet givet tilsagn om, at der ikke skulle ske noget, blev det også på det møde konstateret, at der ikke skulle ske noget.
Men jeg er meget tilfreds med, at ministeren efter utrolig mange henvendelser fra Fanø Kommune og bl.a. også fra undertegnede nu tager initiativ til, at der bliver holdt et møde med Økonomiudvalget og borgmesteren fra Fanø Kommune.
Det er jeg meget tilfreds med.
Jeg synes, det er en god idé, og jeg synes, at det møde måske skulle have været holdt for længe siden.
Jeg ved ikke, hvor stort Økonomiudvalget er, men jeg vil se, hvor mange pladser vi har i mødesalen.
Hvis ikke de kommer mere end fem-seks stykker, skal vi nok klare det, og det er jo kun fornuftigt, hvis de kommer flere.
Jeg kommer jo heller ikke alene, jeg har sikkert også et par embedsmænd med, og så skal jeg nok sørge for, at der er lidt julegløgg, hvis det bliver i december.
Ellers bliver det i januar, og så må vi finde noget andet at servere.
Hermed sluttede spørgsmålet.
»Kan ministeren oplyse, om salget af Scandlines er afsluttet, og om ministeren i modsat fald vil tage initiativ til, at Fanøoverfarten forsøges trukket ud af forhandlingerne om et samlet salg af Scandlines og i stedet tilbydes solgt til f.eks. Fanø Kommune?«
Det er jo lidt i forlængelse af det, og jeg kan sige til ministeren, at jeg tror, at Økonomiudvalget i Fanø Kommune sagtens kan være i ministerens mødesal.
De har lige haft foretræde i Folketingets Trafikudvalg, og der kunne de godt være.
Men spørgsmålet her går sådan set på, hvor meget ministeren kan oplyse omkring det samlede salg af Scandlines, hvor langt man er, om ministeren anser det for sandsynligt, at det er tæt på at blive afsluttet, og endelig endnu en gang et spørgsmål til ministeren, om man kan forestille sig, at der kan blive mulighed for at give et bud alene på Fanø Overfarten, eksempelvis af et selskab, hvor Fanø og Esbjerg Kommuner er med.
Men vi er så langt henne i forløbet, at den side af sagen sådan set er afsluttet.
Men jeg synes, jeg er nødt til for offentlighedens skyld at nævne, at Scandlines har indgået en frivillig samarbejdsaftale med Fanø Byråd, og aftalen regulerer parternes rettigheder, herunder sejladsplan og prisregulering.
Og Fanø Byråd har udtrykt meget stor tilfredshed med den.
Jeg skal også sige, at da Fanøs nuværende borgmester besøgte mig på mit kontor i juni måned 2005, udtrykte han over for mig et ønske om at få forlænget opsigelsesvarslet, man selv havde indgået, fra 1 til 2 år, så man bedre kunne forberede sig, hvis der skulle opstå en situation.
Og tænk, det sagde Scandlines ja til: Vi vil gerne være fair over for Fanø, vi er glade for at sejle ruten, så det siger vi ja til.
Så jeg synes ikke, man med rette kan sige, at man har fået nogen dårlig behandling.
Man kan sige, at det jo netop var pointen fra det foregående spørgsmål, nemlig at det er blevet et selvstændigt argument, at tiden er gået, og at man nu er så langt henne i processen, at man ikke kan lave om på det.
Pointen i at have henvendt sig til eksempelvis Fanø Byråd var jo, at man allerede, inden man nåede så langt, kunne have givet Fanø muligheden for det.
Men jeg har noteret mig svaret og skal endnu en gang henstille til, at man tager det her spørgsmål op, også i forbindelse med det møde, der skal være med Fanø Kommune.
Jeg skal bare gøre hr. Kim Mortensen opmærksom på, at når man har en bestyrelse, og når man har to aktionærgrupper med hver 50 pct. – det er i øvrigt en meget dårlig cocktail, kan jeg sige til hr. Kim Mortensen – så er det bestyrelsen, der suverænt bestemmer, hvordan man vil sejle, i samarbejde med dem, man sejler med, sammen med direktionen.
Det er ikke noget, som går over mit bord, for jeg har kun 50 pct.s indflydelse, og det er altså ikke nok til et flertal.
Hermed sluttede spørgsmålet.
Forslaget sattes til forhandling.
Forhandling
Enhedslisten har fra tid til anden fremsat forslag om genopretning af forskellige nedlagte jernbaner.
Det er sådan lidt nostalgisk og hyggeligt at diskutere det.
Jeg glæder mig faktisk til diskussionen hver eneste gang.
Strækningen Ringe-Faaborg er ikke helt nedlagt, skal jeg sige til Enhedslistens ordfører, idet sporene stadig ligger ubenyttet hen på strækningen.
Med B 10 foreslår Enhedslisten, at denne strækning skal genoprettes.
Der er netop gennemført en analyse af behovet for at bevare banen, og det er således, at hverken kommuner eller andre lokale parter ytrer ønske om en togbetjening, heller ikke selv om det ville være helt uforpligtende at tilkendegive en sådan interesse.
Man kan altså sige, at selv om det er en gratis omgang, siger de venligt nej tak.
Det giver derfor sig selv – det er regeringens opfattelse – at der ikke er grund til at igangsætte videre undersøgelser i denne sag, og derfor afviser regeringen forslaget.